Geskep op 21 September 2011 | Druk | E-Pos
KORSIES OP DIE RUGBYVELD (39)
Toe die Sprinkbokke met Francois Pienaar as kaptein in 1994 deur Nieu-Seeland getoer het, het hulle vurige stut, Johan le Roux, groot omstredenheid veroorsaak omdat hy tydens 'n toets die oor van die irriterende All Black-haker, Sean Fitzpatrick, gebyt het.
Daar was groot verontwaardiging in Kiwi-land en Le Roux is uiteindelik vir 'n hele 18 maande uit rugby geskors wat toe die einde van sy internasionale loopbaan beteken het.
Le Roux was baie teleurgesteld oor die kwaai straf wat hom opgelê is en het daarna opgemerk:
"Vir 'n skorsing van 18 maande moes ek eintlik sy oor afgeskeur het – dan kon ek minstens gespog het daarmee!"
Die volledige e-boek kan ook in pdf-formaat afgelaai word by Christenman, sê NEE! vir pornografie, want jy kan!
Op 'n kaalte tussen 'n lap hoë stinkgras staan Blounek, die tarentaalmannetjie ywerig en skrop. Dit is al naby sononder en daar is dus nie meer veel geleentheid oor om die krop doeltreffend gevul te kry voordat die skemer aanbreek nie. Gelukkig het hy hier op die klein kaaltetjie 'n droë boomstomp ontdek wat deur rysmiere gevreet word. Hy skrop lustig en pik hulle smaaklik op.
Die tarentaal se waaksaamheid verslap egter ook nie 'n oomblik nie. Kort-kort hou hy op en rek sy nek wantrouig onderwyl hy aandagtig na verdagte geluide luister.
Die stelling van die ANC se Minister van Grondsake, Gugile Nkwinti, dat as die grondwet in die pad van die ANC-regime se doelwitte met grondhervorming staan, die ANC bereid is om die Grondwet te wysig, bewys dat die HNP reg was in sy ontleding van die politiek sedert 1994.
Die HNP het van meet af gesê dat die land se Grondwet nie die papier werd is waarop dit geskryf staan nie. Die Grondwet is trouens al deur ons beskryf as een van die mees vyandelike dokumente teen die Afrikanervolk wat nog die lig gesien het.
Geskep op 20 September 2011 | Druk | E-Pos
DIE STRYD OM DIE TROON (3)
Lees reeks by Die Stryd om die Troon
ISRAEL WIL 'N KONING HÊ
Saul gaan donkies soek, maar kry 'n koningskap
Ek is Samuel die profeet. Ek was bevoorreg om in opdrag van die Here die heel laaste rigter te wees wat sy volk teen sy talryke vyande gelei het. Die heidense nasies met hul konings het maar gedurig 'n geleentheid gesoek om Israel se grondgebied binne te val en skade aan te rig deur roof- en plundertogte.
Toe ek 'n seuntjie was wat by priester Eli in Silo gebly het, het die Filistyne die land by Afek binnegeval en Israel se leërmag wat teen hulle opgetrek het, verslaan. Die oudstes het toe gedink dat as hulle die Ark van die Verbond, wat in Silo gehou is, saamneem wanneer hulle teen die Filistyne veg, sal hulle die vyand verslaan. Maar die Filistyne het die Ark afgeneem en 30 000 Israeliete het gesneuwel, ook Eli se twee seuns, Hofni en Pinehas. Dit het ook ou vader Eli, wat so mooi vir my gesorg het, se dood gekos. Toe hy die slegte tyding kry, het hy van sy stoel agteroor geslaan en sy nek gebreek.
Wat moet jy aan jou probleem doen?
Die wonder van God se genade is, dat solank as wat jy lewe, dit nooit te laat is om jouself van sonde te bekeer nie. Vir die moordenaar wat aan die kruis langs Jesus se kruis gehang het, het Jesus gesê, nadat hy Hom om genade gesmeek het: "Ek verseker jou, vandag sal jy saam met My in die paradys wees (Luk. 23:43). Wees dus innig dankbaar dat die Here jou lewe tot vandag gespaar het en jou nog 'n geleentheid gegee het.
GEBEDEBOEK VIR DIE BOEREVOLK (5)
Lees reeks by GEBEDEBOEK VIR DIE BOEREVOLK
Ds.Andrè van den Berg
Dit is winter. Al wat nog van die rivier oor is, is enkele vlak kuile wat deesdae die drukbesoekte suipings van die wild uitmaak. Die rooiboktrop se doelwit is juis die groot kuil, 'n honderd tree daarvandaan in die draai van die rivier, waar die uitgestrekte takke van die twee ou reuse-apiesdoringbome op die wal, hoog oor die ruie bosgasie troon.
KORSIES OP DIE RUGBYVELD (38)
Toe die Britse Leeus in 1971 deur Nieu-Seeland toer was die stryd voorlangs hard en genadeloos. In die tweede toets in Christchurch het die manne mekaar in die skrums geskrum dat die hare waai. Veral die Ierse stut Sean Lynch en sy opponent Richie Guy het mekaar aangevat en ná een skrum moes hulle spanmaats hulle kalmeer.
Lynch was fanaties en het weer soos 'n malmens in die skrum gesak.
DIE STRYD OM DIE TROON (2)
Geskep op 19 September 2011 | Druk | E-Pos
OP 'N ARENDSVLUG DEUR DIE EEUE
Die 42 konings wat oor Israel en Juda regeer het
Saul was baie verbaas toe Samuel hom as die eerste koning van die twaalf stamme gesalf het. Maar in die eerste oorlog daarna teen die Ammoniete, het hy sy staal gewys. Hy het gedurende sy hele regeringstydperk vanaf 1032 tot 1012 vC stryd gevoer teen Israel se vyande. Na sy dood was sy seun Isboset twee jaar lank koning oor die noordelike stamme, maar intussen is Dawid gekroon as koning van Juda en kort daarna van die hele Israel. Hy het gedurende sy 40-jaarlange regering 'n groot ryk opgebou. Sy seun Salomo het die troon in 972 vC bestyg. Hierdie ryk en slim koning het die volk so swaar belas dat Israel na sy dood in 932 vC teen sy seun en opvolger Rehabeam in opstand gekom het omdat hy nie hulle las wou verlig nie. Jerobeam het met tien stamme van Israel weggebreek en net die twee stamme, Juda en Benjamin, het aan die huis van Dawid getrou gebly.
Wat sê sielkundiges van jou probleem?
Dit is baie belangrik om te verstaan hoe die mens se brein werk en hoe dit ons gedrag beïnvloed. Sodoende kan 'n mens homself en sy eie optrede beter verstaan. Diep in die geheime, onbewuste kern van die brein is die reptielbrein geleë. Dit is die oudste, mees primitiewe deel van die brein. Meganiese, onbeplande beweging word hier moontlik gemaak. Dit is koud en sonder emosie, ingestel op oorlewing en selfverdediging, soek kos en seks en reguleer funksies soos slaap en wakker word. Die area in die reptielbrein waar die seksdrang gesetel is, is twee maal so groot by dié van 'n man as by dié van die vrou.
DIE STRYD OM DIE TROON (1)
Geskep op 16 September 2011 | Druk | E-Pos
Ek het met hierdie werk 'n poging aangewend om die interessante geskiedenis van al die konings van Israel te beskryf. Daar is bevind dat wanneer 'n gelowige en vroom koning regeer het, die Here sy bewind geseën het en kon hierdie verbondsvolk rustig en beskermd leef. Maar sodra 'n ongelowige vors hulle tot gruwelike afgodediens verlei, het die Here hulle gestraf deur toe te laat dat hulle heidense buurvolke hulle met roof- en strooptogte teister. Uiteindelik was die ongeregtigheid só groot dat koning en volk van die Noordryk deur die Assiriërs weggevoer is en dié van die Suidryk as ballinge na Babel geneem is. Maar die Here het nie sy volk totaal verwerp nie. Hy het heidense konings gebruik om hulle weer na hulle land terug te stuur, die tempel te herbou, die muur om Jerusalem weer op te rig en volgens die wet van die Here te leef. Met ons toestand in Suid-Afrika kan ons vandag iets hiervan ter harte neem en daaruit leer.
Die koningskap van Israel teenoor dié van die heidene
Toe Samuel op versoek van die volk ingewillig het om vir Israel 'n koning aan te stel, was dit eers nadat God hom beveel het om dit te doen. Die profeet het die volk gewaarsku dat die koning vir homself buitengewone magte oor sy onderdane sou toeëien.
As wetsgehoorsame landsburgers maar weet hoe maklik misdadigers vuurwapens bekom sal hulle nie meer die doelbewuste rompslomp om 'n wapenlisensie te bekom so geredelik verduur nie. Die polisie – en ons weet wie is die polisie deesdae - het 'n heerlike skuiwergat waarin hulle doodeenvoudig hulle vuurwapens "vermis" verklaar en kry dan nuwes - verlede jaar is R16 miljoen vir 4 000 Beretta-pistole ter vervanging van die vermiste vuurwapens opgedok. Indien 'n ander landsburger sy gelisensieerde wapen so sou laat wegraak sou hy aangekla word en nooit weer 'n wapen kon bekom nie. So het daar die afgelope 12 maande 1 335 aangetekende vuurwapens van die polisie sommer net "weggeraak" – die werklike getal sal u nooit amptelik hoor nie. Bykans 12 000 polisievuurwapens het die afgelope vyf jaar glo 'verlore' gegaan, bitter min daarvan weens die beweerde nalatigheid en diefstal, maar baie eerder deur 'n smousery daarvan aan ander misdadigers. Onthou u nog die berigte so vier jaar gelede toe 'n polisiestasie in Pretoria uitgevang is dat hulle wapens oornag verhuur teen R10 patroon daarmee saam?
Wat het met jou gebeur volgens die Bybel?
Satan het het 'n geweldige slag geslaan toe hy daarin geslaag het om Teoloë en gelowiges in ons moderne samelewing te laat glo dat hy en sy demone nie werklik bestaan nie. Sodoende kon hy onverstoord met sy vernietigingswerk voortgaan, sonder enige teenkanting. Wanneer 'n soldaat nie eers besef dat hy 'n vyand het wat sy dood soek nie en waarteen hy moet veg nie, dan word hy sommer in sy slaap oorval. Jesus self sê in Lukas 10:18 dat Hy die Satan soos 'n weerligstraal uit die hemel sien val het. Ons lees in 'n hele aantal Ou Testamentiese boeke oor Satan se bedrywighede.
Oor die ruie boskop breek die dag. Reeds begin die bome swart vertoon teen die vinnig-verhelderende oosterlug daaragter. Maar vroeg reeds, nog voordat die lug selfs die geringste teken van die naderende dag verraai het, het Slink, die sekretarisvoël wat nou soos 'n roerlose nagwag bo-op die kruin van 'n groot, plat haak-en-steek links van die boskop vertoon, sy nek 'n slag lank uitgerek en sy vere effens geskud. Toe het hy sy kop maar weer onder sy vlerk ingesteek en 'n rustige môreslapie geniet.
Nou dat die môrelig al haas deur elke digte bossie straal, laat Slink nie meer op hom wag nie. Hy lig sy vlerke, wip met 'n sprong oor die boom se kant en begin met kragtige vlerkslae al hoe hoër styg.